बुधवार को न्यूयार्क में हुए आतंकवादी हमले की पीएम नरेंद्र मोदी ने निंदा की। उन्होंने ट्वीट कर कहा कि मैं न्यूयॉर्क सिटी में हुए आतंकवादी हमले की कड़ी निंदा करता हूं। मृतकों के परिवारों के साथ मेरी संवेदनाएं हैं और मैं घायलों के लिए प्रार्थना करता हूं। इसके साथ ही ब्रिटिश पीएम थेरेसा मे ने कहा कि वह न्यूयॉर्क के 'कायरतापूर्ण हमले' से स्तब्ध हैं। इस हमले से प्रभावित सभी लोगों के साथ मेरी संवेदनाएं हैं। हम साथ मिलकर आतंकवाद को हरा देंगे। ब्रिटेन, न्यूयॉर्क के साथ खड़ा है।